b"\n_START_ARTICLE_\nCria de marsupial\n_START_PARAGRAPH_\nLes cries de marsupial s\xc3\xb3n les que neixen menys desenvolupades de tots els mam\xc3\xadfers. Els marsupials tenen un per\xc3\xadode de gestaci\xc3\xb3 extremament curt i la cria neix en un estat fetal. El nounat, cec, calb i de la mida d'una gominola, s'arrossega pel pelatge de la seva mare fins a arribar a la butxaca (anomenada marsupi), on s'arrapa a una mamella per nodrir-se. No tornar\xc3\xa0 a sortir en uns quants mesos, temps durant el qual es va desenvolupant. Despr\xc3\xa9s d'aquest per\xc3\xadode, la cria comen\xc3\xa7a a passar estones cada vegada m\xc3\xa9s llargues fora de la butxaca, pastant i aprenent t\xc3\xa8cniques de superviv\xc3\xa8ncia. Tanmateix, les cries tornen al marsupi per dormir o si detecten un perill._NEWLINE_En algunes esp\xc3\xa8cies, les cries romanen al marsupi fins a un any, o fins al naixement de la pr\xc3\xb2xima cria."